Apstiprinu: Madonas novada pašvaldības sporta darba organizators /Māris Gailums/

**NOLIKUMS**

**Madonas novada bērnu un jaunatnes čempionāts 64- lauciņu dambretē 2016./2017.m.g.**

**1. MĒRĶIS UN UZDEVUMI** Popularizēt dambretes spēli bērnu un jauniešu vidū. Noskaidrot labākos spēlētājus startam Latvijas Jaunatnes čempionātam.

**2. LAIKS UN VIETA** Sacensības notiek Madonas pilsētas sporta centrā Gaujas ielā 13 laika posmā no 2016. gada 8. oktobra līdz 2017. gada 29. aprīlim.

|  |  |  |  |
| --- | --- | --- | --- |
| 1. Pusgadā: | 08. oktobris | 2. Pusgadā: | 28. janvāris |
|  | 29. oktobris |  | 25. februāris |
|  | 26. novembris |  | 25. marts |
| **Fināls** | **10. decembris** | **Fināls** | **29. aprīlis** |

 Dalībnieku reģistrācija no plkst. 10:00 Sacensību sākums plkst. 10:30

**3. VADĪBA** Čempionātu atbalsta Madonas novada pašvaldība. Sacensības vada dambretes skolotājs Herberts Millers.

**4. DALĪBNIEKI** Sacensībās var piedalīties jaunieši līdz 19 gadu vecumam.

**5. SACENSĪBU NORISE** Sacensības notiek pēc spēkā esošiem dambretes noteikumiem 7 kārtās ar apdomas laiku 10 min katram.

**6. VĒRTĒŠANA** Katram turnīra dalībniekam ieskaita izcīnītos punktus: par uzvaru 2 punkti, neizšķirtu – 1 punkts, zaudējumu – 0 punkti. Meitenes un zēnus vērtēs atsevišķi četrās vecuma grupās:

|  |  |  |
| --- | --- | --- |
|  | 6.1. iesācēju grupa – 2008.dz.g. un jaunāki; 6.2. jaunākā grupa – 2007.,2006.,2005.dz.g.; 6.3. vidējā grupa – 2004.,2003.,2002.,2001.dz.g.; 6.4. vecākā grupa – 2000.,1999.,1998.,1997.dz.g.  |  |

**Gada noslēgumā uzvarētājus noteiks vērtējot 6 labākos posmus.** Uzvar dalībnieks ar lielāko izcīnīto punktu summu.

**7. APBALVOŠANA** Katra pusgada finālā tiks apbalvoti 3 labākie katrā grupā ar medaļām – uzvarētājs ar kausu. Pusgada vērtējumā apbalvo pēc izcīnītajiem punktiem trīs labākajās kārtās. Gada kopvērtējumā tiks apbalvoti 6 labākie katrā grupā ar medaļām, pirmo trīs vietu ieguvēji katrā grupā saņem kausus. Labākie spēlētāji iegūs tiesības piedalīties Latvijas Jaunatnes čempionātā.

**8. PIETEIKUMI** Dalībniekus sacensībām piesaka skolas, kuru pārstāv dalībnieks vai viņa vecāki un aizbildņi. Pieteikumā jānorāda dalībnieka vārds, uzvārds, dzimšanas gads. Dalība sacensībām jāpiesaka pa telefonu 29455052 (Herberts Millers) vai e-pasts: hmillers@inbox.lv